Kalavská, Andrea, ministerka zdravotníctva SR (2019-04-04):
Veľmi pekne ďakujem. Vážený pán predsedajúci, vážené dámy, vážení páni, ďakujem za otázku. Len ako bolo správne uvedené, my sme zrealizovali veľký imunologický prieskum na vzorke 4 218 osôb vo vekovej kategórie 1 až 69 rokov, a teda boli doňho zainteresované 322 praktických lekárov. Čo bolo možno trošku smutné, tieto imunologické prehľady kedysi bývali veľmi časté, v ročných intervaloch, najneskôr v 
5-ročných intervaloch, ale od roku 2002 nemali sme žiaden imunologický prehľad. Z titulu toho, že ako máte možnosť vidieť, sú tu epidémie osýpok ako v Európe, veľká epidémia osýpok je v Čechách, v Taliansku, vo Francúzsku, v Španielsku, Portugalsku, Grécku, čiže kde sú dovolenkové destinácie. Slovensko má veľkú alebo malo teda epidémiu osýpok na východe, v Bratislave sme mali epidémiu žltačky typu A asi pred rokom a pol. Ja si myslím, že nás ako ministerstvo zdravotníctva toto nemôže nechať laxným, preto sme pristúpili k tomu, aby sme pozreli na to, aký je stav imunity slovenskej populácie. My sme skúmali hodnotu protilátok proti šiestim ochoreniam, a to je osýpky, mumps, rubeola, žltačka typu A, B a C. Všetky tieto ochorenia sú preventabilne očkovaním okrem žltačky typu C. Výsledok, veľmi jednoducho výsledok imunologických prehľadov je ten, že naše očkovacie kalendáre sú veľmi dobre nadstavené a že gro slovenskej populácie má dostatok protilátok proti vybraným a sledovaným ochoreniam. Čo však nám teda vyšlo, že deti od vekovej kategórie 2 až 5 rokov majú nízky alebo nízke protilátky proti žltačke typu A. Tiež treba povedať, že táto, toto očkovanie nie je povinné. Ale u obyvateľov, ktorí žijú v miestach s nízkym hygienickým štandardom, keďže toto ochorenie je prenášané fekálno-orálne, čiže špinavými rukami, my sme zvážili doporučiť očkovanie u tejto populácie detí. Lebo teda aj v poslednom období máme možnosť zistiť, že, alebo sledovať, že žltačky typu A prebiehajú veľmi, veľmi zle. Kedysi to bolo skôr tak, že bolo to nejaké zažltnutie, pár týždňov na infekčnom, ale teraz už sme mali aj úmrtia po žltačke typu A. Ďalším takým možno výrazným zistením v rámci imunologických prehľadov bolo, že veková populácia 25- až 
49-ročných má nižšiu hladinu protilátok proti osýpkam, ako teda je žiaduce na 95 %, tak tam sa tiež zvažuje, či túto populáciu preočkujeme jednou dávkou proti osýpkam. Ale zase tu tiež treba upozorniť, že táto populácia bola očkovaná možno menej imunogénnou vakcínou, ktorá v súčasnosti, alebo v tej dobe bola dostupná. Aby som odvrátila všetky možné antivakcinačné kampane a tak, všetky vakcíny, ktoré používame na Slovensku a ktoré sú v rámci povinného očkovania, sú vakcíny, ktoré sú dostupné a respektíve rovnakými vakcínami sa očkujú všetky vyspelé krajiny v Európe a v Amerike, čiže bezpečnosť vakcín je teda zaručená. A my si stále myslíme, že tak máme nadstavený očkovací kalendár, je veľmi dobre nadstavený, tam, že tam je povinnosť, za to si ja stále stojím, ako ste už mali možnosť aj počuť, že ministerstvo zdravotníctva navrhuje, aby deti do predškolských zariadení boli prijímané, len ak majú kompletný očkovací kalendár. Pretože v súčasnosti v súčasnej miere migrácie epidemiologickej analýzy my ako regulátor musíme pristúpiť k tomu, aby sme dokázali chrániť obyvateľstvo ľuďmi a tými metódami, ktoré máme, a očkovanie je jednou z najúčinnejších preventívnych alebo jedným z najúčinnejších preventívnych opatrení, ako kedy svet malo. Možno by som toto skončila len jedným takým výrokom, ktorý mám veľmi rada aj z hľadiska toho, že som infektológ: „Jediná nebezpečná vakcína je tá, ktorá sa nepoužila.“ A teda ešte, toto boli, dá sa povedať, také výsledky, zhrňujúce, epidemiologického prehľadu, my budeme tieto epidemiologické prehľady, alebo teda sú odporúčania, a je to aj v Národnom pláne kontrol infekčných ochorení, robiť v 
5-ročných intervaloch a chceli by sme teda, aby nám zaočkovanosť slovenskej populácie neklesla pod 95 %, kedy aká zaočkovanosť na tieto percentá poklesne, tak nám klesá kolektívna imunita a hrozí nám šírenie infekčných ochorení. Ďakujem veľmi pekne.